RESOLUCIÓN do 25 de febreiro de 2026 pola que se concede a renovación da acreditación do Comité Territorial de Ética da Investigación da Coruña-Ferrol e se procede ao nomeamento dos seus membros.
Consellería de Sanidade — II. Autoridades e persoal — 10/03/2026

O Decreto 63/2013, do 11 de abril, polo que se regulan os comités de ética da investigación en Galicia, ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
O capítulo III do citado Decreto 63/2013 –artigos 7 a 10– regula os comités territoriais de ética de investigación, e prevé a súa constitución, previa acreditación, para tres ámbitos xeográficos de actuación; un deles é o da Coruña-Ferrol (que inclúe as áreas sanitarias da Coruña-Cee e de Ferrol).
Mediante a Resolución do 11 de abril de 2022 (DOG núm. 77, do 22 de abril) concedeuse a renovación da acreditación do Comité Territorial de Ética da Investigación da Coruña-Ferrol e procedeuse ao nomeamento dos seus membros.
Unha vez transcorrido o período de catro anos, Isaac Martínez Bendayán, presidente do Comité Territorial de Ética da Investigación da Coruña-Ferrol presentou escrito no cal, ao abeiro do que dispón o artigo 11 do Decreto 63/2013, do 11 de abril, solicita a renovación da acreditación dese comité territorial.
Unha vez examinada a documentación presentada xunto coa dita solicitude, e logo da comprobación do cumprimento do disposto nos artigos 9 e 11.4 do Decreto 63/2013, do 11 de abril, o 24 de febreiro de 2026 a secretaria xeral técnica da Consellería de Sanidade efectuou, con base no disposto no artigo 11.7 do dito decreto, unha proposta favorable á renovación da acreditación daquel comité, así como unha proposta de designación dos seus membros.
Por todo o anterior, de conformidade co disposto no número 5 do artigo 9, e nos números 1, 8 e 9 do artigo 11, do Decreto 63/2013, do 11 de abril, e de acordo coa proposta efectuada pola secretaria xeral técnica da Consellería de Sanidade,
Primeiro. Conceder a renovación da acreditación do Comité Territorial de Ética da Investigación da Coruña-Ferrol, a cal se outorga por un período de catro anos, contados a partir da data desta resolución.
Segundo. A súa sede coincidirá coa do Comité Autonómico de Ética da Investigación con medicamentos de Galicia (CEIm-G) en Santiago de Compostela, no Edificio Administrativo de San Lázaro, s/n, da Consellería de Sanidade.
Terceiro. Nomear como membros do Comité Territorial de Ética da Investigación da Coruña-Ferrol as persoas que se relacionan no anexo desta resolución.
Santiago de Compostela, 25 de febreiro de 2026
1. Isaac Martínez Bendayán. Licenciado en Medicina e Cirurxía e en Dereito. Facultativo especialista en Cardioloxía.
2. Belén López Viñas. Licenciada en Medicina e Cirurxía. Facultativa especialista en Obstetricia e Xinecoloxía.
3. Sonia Pértega Díaz. Licenciada en Matemáticas. Membro independente dos centros onde se realiza a investigación.
4. Francisco Javier Afonso Afonso. Licenciado en Medicina e Cirurxía. Facultativo especialista en Oncoloxía Médica.
5. Daniel Llamas Gómez. Titulado en Enxeñaría Informática. Técnico Superior de Sistemas e Tecnoloxías da Información.
6. Ana Moreno Álvarez. Licenciada en Medicina e Cirurxía. Facultativa especialista en Pediatría e das súas áreas específicas.
7. Gonzalo Peña Pérez. Licenciado en Medicina e Cirurxía. Membro independente dos centros onde se realiza a investigación.
8. Antón Fernández García. Licenciado en Medicina e Cirurxía. Facultativo da Unidade de Criobioloxía-Banco de Tecidos.
9. Tamara Vallejo Martínez. Licenciada en Dereito.
10. Ana Estefanía Fernández Lorenzo. Licenciada en Farmacia.
11. Vicente Javier Prieto Cebreiro. Licenciado en Medicina e Cirurxía. Médico de Familia de atención primaria.
12. María Gema García Rivera. Diplomada en Enfermaría.